Nicky Verstappen het op 10 Augustus 1998 met ’n skooluitstappie na Brunsummerheide vermis geraak en die jong seun se lyk is die volgende dag gekry. Hy is destyds ook verkrag, maar behalwe DNS-monsters en ’n sneesdoekie met sperm wat naby sy liggaam gekry is, het die polisie min leidrade gehad.
’n Man wat op die dag van die gruvonds met ’n fiets verby die moordtoneel gery het, het in daardie stadium nie veel aandag getrek nie.
In 2001 is Jos weer ondervra toe Nicky se moord vir ’n tweede keer ondersoek is, maar niks het daarvan gekom nie.
In 2012 het die wet in Nederland so verander dat familielede se DNS ingespan kon word om verdagtes mee te identifiseer en toe Jos (nou 55) in Oktober 2017 verdwyn na hy vir sy familie gesê het hy gaan op ’n bergklim-avontuur, het dit die polisie se aandag opnuut op hom gevestig.
Omdat die polisie die DNS wat destyds by Nicky se lyk gekry is, met dié van Jos se familie kon vergelyk, het hulle bevind dit is moontlik dat Jos wel vir Nicky in 1998 kon vermoor het.